Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu pyysi -
palestiinalaisia tunnustamaan Israelin juutalaisten kansallisvaltiona.
Saksan ulkoministeri Frank-Walter Steinmeier toisti, -
että Saksa on sitoutunut estämään Irania saamasta ydinaseita.
Monia kysymyksiä on edelleen ratkaisematta, -
kun Iranin ydinneuvottelujen takaraja lähestyy.
Saksan ulkoministeri Steinmeier -
on kolmen päivän vierailulla Lähi-idässä.
Hän tapasi pääministeri Netanjahun Jerusalemissa. He keskustelivat -
vaihtoehdoista käynnistää kauan pysähdyksissä olleet -
Israelin ja palestiinalaisten rauhanneuvottelut.
Steinmeier kehotti lehdistötilaisuudessa -
Israelia ja palestiinalaisia löytämään -
yhteisen lähtökohdan rauhanprosessin elvyttämiseksi.
Emme usko, että Israel voi saavuttaa todellista turvallisuutta -
ilman toimivaa ja rauhanomaista palestiinalaisvaltiota.
Uskomme myös, että meidän on pohjustettava tietä siitä huolimatta, -
että tilanne näyttää juuri nyt hyvin vaikealta.
Meidän on jatkettava eri vaihtoehtojen pohtimista -
Lähi-idän rauhanprosessin elvyttämiseksi. Siksi olen nyt täällä, -
ja käyn myös palestiinalaisalueilla myöhemmin tänään ja huomenna.
Pääministeri Netanjahu toisti vaatimuksensa palestiinalaisille siitä,-
että kahdenvälinen suora prosessi voi onnistua vain, -
jos palestiinalaiset ovat halukkaita tunnustamaan -
Israelin juutalaisten kansallisvaltiona.
Keskustelimme melko pitkään -
yhteisestä pyrkimyksestämme edistää rauhaa palestiinalaisten kanssa.
Mielestäni suorat neuvottelut ovat ainoa keino edetä asiassa.
Palestiinalaishallinto on valitettavasti lähtenyt pois neuvotteluista.
Uskon ja olen sitoutunut siihen ajatukseen, -
että kestävä rauha edellyttää kahta valtiota kahdelle kansalle -
ja demilitarisoitua palestiinalaisvaltiota, -
joka tunnustaa juutalaisvaltio Israelin.
Tiedän Saksan jakavan tämän näkemyksemme.
Ulkoministeri Steinmeier toisti myös, -
että Saksa on sitoutunut estämään Irania saamasta ydinaseita.
Hän vakuutti Netanjahulle, -
että sopimukseen Iranin ydinohjelmasta päädytään vain, -
jos sen avulla voidaan parantaa Israelin turvallisuutta.
Saksa on osa kansainvälistä ryhmää, joka on jo vuosien ajan puurtanut -
kohti sopimusta pitkäaikaisessa konfliktissa Iranin kanssa.
Lausannessa on neuvoteltu pitkiä päiviä, öitä ja viikkoja.
Puitteista on jo sovittu, mutta ne eivät silti ole vielä lopullinen sopimus.
Vakuutan teille, että kyse ei ole lopulta kuitenkaan -
hyvästä tai huonosta sopimuksesta. Sopimus on vaihtoehto vain silloin, -
jos sen avulla voidaan parantaa Israelin turvallisuutta.
Steinmeier tapasi myöhemmin päivällä myös presidentti Rivlinin -
ja varoitti, että Gazan heikkenevä tilanne -
saattaa johtaa jälleen uuteen konfliktiin.
Kerroin juuri lehdistötilaisuudessa uskovani siihen, -
että on tarpeen palata neuvotteluihin kahdesta valtiosta.
Mielestäni Gazan riskialttiin tilanteen vuoksi meidän on myös mietittävä -
konkreettisia toimia, joilla voidaan parantaa elinoloja Gazassa.
Muussa tapauksessa pelkään, että tilanne kiristyy jälleen -
eivätkä neuvottelut ole kummankaan osapuolen intresseissä.
Toivomme teidän voivan olla se osapuoli, joka esittää -
molemmille kansoille ajatuksen siitä, että suorat neuvottelut -
ovat ainoa keino päättää tämä konflikti ja tragedia.
Tavattuaan Israelin johtoa Jerusalemissa Steinmeier matkusti -
Ramallahiin tapaamaan palestiinalaisjohtoa.
Puhuessaan lehdistötilaisuudessa -
palestiinalaispääministerin Hamdallahin kanssa -
Steinmeier vakuutti, että Saksa tukee päämäärää -
itsenäisestä, demokraattisesta palestiinalaisvaltiosta, -
joka elää rauhassa Israelin rinnalla.
Seuraavaksi ydinneuvotteluihin. USA:n ulkoministeri Kerry -
tapasi Iranin ulkoministeri Zarifin Sveitsissä, -
kun uusi neuvottelukierros Iranin ydinohjelmasta alkoi.
P5+1-maat USA, Venäjä, Kiina, Ranska, Iso-Britannia ja Saksa -
yrittävät saavuttaa Iranin kanssa lopul- lisen sopimuksen 30.6. mennessä.
Monia kysymyksiä on silti yhä ratkaisematta.
Ranska varoitti viime viikolla, -
että se on valmis estämään lopullisen sopimuksen synnyn, -
ellei Iran salli YK:n ydinvalvojan IAEA:n tarkastajille pääsyä -
kaikkiin laitoksiin, sotilastukikohtiin ja ydintutkijoiden luo.
Iran kieltäytyy vaatimuksista tiukasti.
Ydintutkijoiden haastattelut sekä sotilastukikohtien tarkastukset -
eivät tule kysymykseen.
Lisäprotokollan sisältämien prosessien edellytyksistä -
käymme kuitenkin edelleen neuvotteluja.
Sopimusta ei ole vielä. Neuvottelut jatkuvat.
Lisäprotokollan toteutuksesta olemme yhä erimielisiä, -
ja keskustelemme asiasta.
Iranin valtion televisio kertoi viime viikolla, -
että 30.6. määräaikaa saatetaan pidentää.
USA kiisti asian ja sanoi, ettei pidennystä harkita, -
vaikka Ranskan ja Iranin lausunnot ilmensivät mahdollista joustovaraa.
Seuraavat asiat viivyttävät sopimusta:
lännen määräämien Iran-pakotteiden poistotahti -
sekä valvonta- ja varmistustoimien laajuus sen takaamiseksi, -
ettei Iran voi harjoittaa ydinohjelmaansa salassa.
Saudi-Arabian ulkoministeri Adel Al- Jubeir sanoi, ettei Saudi-Arabia aio -
"seistä hiljaa" Iranin sekaantuessa Lähi-idän asioihin.
Hän kommentoi näin vierailullaan Egyptissä, -
jossa hän tapasi ulkoministeri Sameh Shoukryn.
Saudiulkoministeri korosti, -
että Iran-suhteiden paraneminen riippuu siitä, -
lopettaako Iran terrorismin tukemisen -
ja toimet, jotka haittaavat Lähi-idän intressejä.
Me emme hyväksy Iranin lietsovia ja negatiivisia toimia, -
emmekä hyväksy sen harjoittamaa terrorismin tukemista.
Odotamme sitä päivää, kun voimme rakentaa vahvat suhteet Iraniin.
Se riippuu kuitenkin Iranin käytöksestä:
siitä, lakkaako Iran sekaantumasta Lähi-idän asioihin, -
lopettaako se terrorismin tukemisen ja pidättyykö se toimilta, -
jotka vahingoittavat Lähi-idän intressejä.
Asia on nyt Iranista kiinni. Suhteiden koheneminen riippuu siis Iranista, -
mutta emme aio seistä hiljaa Iranin sekaantuessa Lähi-idän asioihin.
Lännen tukema Saudi-Arabia -
johtaa arabien operaatiota Jemenin huthikapinallisia vastaan.
Huthit kuuluvat shiiaislamilaiseen lahkoon ja ovat Iranin liittolaisia.
Analyytikkojen mukaan taisteluissa on kyse kilpailusta vaikutusvallasta -
sunnalaisen Saudi-Arabian ja shiialaisen Iranin välillä.
Egyptin ulkoministeri Shoukry vetosi Lähi-idän maltillisiin arabimaihin, -
jotta ne muodostaisivat yhtenäisen voiman, joka toimisi yhteistyössä -
epävakauttavia tahoja vastaan ja toimeenpanisi rauhan alueella.
Jos teemme yhteistyötä, -
pystymme suojelemaan kansallista turvallisuuttamme.
Voimme siten myös toimia arabien intressien puolesta ilman, -
että joku epävakauttava taho pääsee pakottamaan omia intressejään, -
jotka eivät välttämättä ole arabien intressien mukaisia.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman